als_Latn dik_Latn sag_Latn
Përpjekja e qeverisë për të ulur borxhin publik si dhe për të shlyer detyrimet e prapambetura në projektbuxhetin e 2015, vlerësohet si një lëvizje në kahun e duhur. Ekspertët e ekonomisë thonë se ky është prioritet mbi prioritetet. Por ekonomistët janë kritik në politikat fiskale që shoqërojnë buxhetin. Sipas tyre qeveria ka gjetur rrugën më të lehtë për të rritur të ardhurat duke rritur disa nga taksat. Qeveria ka në plan të marrë 10 miliard lekë më shumë gjatë vitit 2015 nga rritja e taksave, duke përfshirë taksën mbi karburantin, mbi makinat, mbi interesat bankare, dividentin etj. Por masa se sa do të jetë rritja e tyre pritet të zyrtarizohet nga qeveria.
als_Latn